Novinarska konferenca Slovenska karitas, 2.6.2022

Mira Milavec, tretje leto sodelavka Karitas SPES v Ukrajini o razmerah in pomoči Karitas v Ukrajini

Hvala za to priložnost, da lahko danes podelim nekaj informacij glede stanja v Ukrajini v zadnjih 3 mesecih, kako z našega vidika preživljamo in živimo situacijo katero spremljate preko medijev in novic. Predvsem pa bi izkoristila, da se osebno in v imenu Karitas Spes Ukrajina zahvalim vsem državljanom Slovenije za vašo velikodušnost in neizmerno hiter odgovor na stiske ljudi v Ukrajini in bližino.

Trenutno situacijo je težko opisati. Kot sami vidite gre za veliko krizo, ki se je razširila v zelo kratkem času in je težko reči, da obstaja varen kotiček v državi. V Karitas Spes se trudimo odgovoriti na potrebe notranje razseljenih ljudi v Ukrajini (begunci znotraj Ukrajine), ki jih je sedaj več kot 8 milijonov, večinoma iz vzhoda na zahod države. V naših centrih smo jih v tem času sprejeli več kot 120 tisoč. Med njimi je tudi družina iz Mariupola s 4 otroki, katera je potrebovala več kot 2 tedna, da je prišla do našega centra v Lvovu. Kar so doživeli, da so se rešili, je resnični čudež. Mama v tej družini je povedala »da so danes tukaj in da so prišli iz tega pekla pomeni, da ima Bog z njimi še načrte.«

Humanitarna situacija v državi je zelo težka, potrebe po humanitarni pomoči so sedaj 2 do 3 večje kot na začetku. Sami vidimo, da ljudje sedaj še bolj potrebujejo pomoč, kot na začetku vojne. Najbolj od vsega potrebujejo pomoč v hrani. Trgovine so na obleganih območjih prazne. Tukaj želim poudariti pomen humanitarne pomoč iz Slovenije s strani Slovenske karitas, katera se od prvega tedna vojne ni ustavila, in vedno odgovarja na potrebe z neizmerno preudarnostjo, po besedah našega šefa logistike gre za pomoč, ki je osredotočena na potrebe ljudi in je neizmerno dobrodošla v zadnjem mesecu sega do skrajnih mest in vasi na najbolj ogroženih območjih. Tukaj moram omeniti tudi pomoč Slovenske karitas skupaj z zdravniško zbornico Slovenije, Adro, Državljani sveta in posameznimi zdravniki ter podjetjem Krka za bolnice v Ukrajini s sanitarnim, medicinskim materialom, zdravili in aparaturami za oskrbo, katera je dospela do bolnic v Harkov in Kremenčug, Kijev in Černihiv.

V prvem mesecih je bila humanitarna pomoč Karitas SPES osredotočena na klic ljudi na ogroženih območjih in na evakuacijo ljudi iz teh območij, na spremstvo ljudi na mejnih prehodih, železniških postajah in sprejemu ljudi v begunske centre. Tukaj, mora iskreno povedati, da so bile situacije, ko se počutiš nemočen in velikokrat nismo imeli sredstev kako pomagati ljudem, ki so se nahajali v okupiranem območju, ampak vest ti ne dopusti, da ne odnehaš iskati vse možne načine in pomagati ljudem. Neizmerna hvaležnost je bila ob klicu, da se niso čutili sami, da je nekdo na svetu, ki mu ni vseeno zanj.

V zadnjem času se je naša pomoč osredotočila na 3 glavna področja pomoči: Humanitarna logistika in razdelitev pomoči na obleganih delih države. Preko 2 večjih skladišč, kjer sprejemajo humanitarne konvoje iz tujine smo uspeli vzpostaviti logistične poti po vsej Ukrajini do 6 regionalnih centrov in 17 lokalnih centrov Karitas SPES. Gre za večino na novo ustanovljene centre in sam sistem delitve pomoči. Zagotovili smo več kot milijon socialnih storitev in s pomočjo v hrani, higienskih potrebščinah, vodi dosegli več kot pol milijona ljudi, in za vsakim človekom stoji osebna zgodba.

Delo z notranje razseljenimi osebami: nudimo jim zavetišča, psihološka pomoč, osnovno humanitarno pomoč. Trenutno vidimo potrebo po psihološki pomoči in tovrstne programe začenjamo v naših centrih za notranje razseljene osebe. Zavedamo se, da so ljudje pustili svoje domove in vse kar so imeli, ohranili svoje življenje ampak vsaka oseba z seboj prinaša v sebi izkušnjo vojne, vojna katere je prisotna tako v otroku kot odrasli osebi. Zato v zadnjem času iščemo možnosti kako, pomagati tudi otrokom, ki so na frontnih območjih in iščemo, da jim omogočimo letovanje v tujino in da si lahko vsaj za kratek čas odpočijejo.

Pomoč pri obnovi domov lažje poškodovanih domov: Naslednji izziv, s katerim se soočamo, je obnova stanovanj, posebej kjer so otroci. V Ukrajini je bilo z bombardiranjem poškodovanih 120 velikih mest, da ne omenjamo vasi. V našem pilotnem projekt je vključenih 16 hiš v regijah blizu Žitomir in Černigov, kjer drugi programi ne segajo.

Vsekakor, vsega tega bi ne uspeli brez naših prostovoljcev, kater število se je v teh mesecih povečalo za kar 7-krat. Recimo, zgodba taksista, ko je videl duhovnika, da deli hrano in spoznal da lahko sam ponudi svoj čas in pomaga, ali pa direktor Karitas v Harkovu, kateri je tujec in bi lahko zapustil državo in vztraja pod bombami deliti vsak dan hrano tisoče ljudem. Z eno besedo lahko rečem, da je solidarnost dobila nov obraz, katera pomaga videti upanje v tej nesmiselni vojni.

Končujem z besedami mojega kolega v enem iz naših humanitarnih skladišč, kateri se večkrat šali, da ga skrbi, da bodo Slovenci iz tako male države ostal brez vseh zalog hrane in drugih osnovnih dobrin. Moram povedat, da sem osebno ponosna, da sem Slovenka, ko vidim tako veliko velikodušnost in da mislimo na druge. Hvala!